
EVELYN WEVER-CROES 


MINISTERIO PUBLICO TA DECLARA 
ACUSACIONNAN DI CORUPCION CONTRA 
PROME MINISTER COMO INFUNDA 





Algun luna pasa oponente politico Melvin 
Tromp di AVP a entrega keho contra 
Prome Minister Evelyn Wever - Croes. E 
kehota encera corupcion y ‘zelfverrijking’, 
y cu lo ta haci uzo di bufete Croes Wever 
Ruiz pa e actonan aki. 

Prome Minister Evelyn Wever-Croes 
semper a nenga esaki y a declara 
semper cu e no ta hasi uso di servicionan 
di bufete di abogado. E unico biaha 
tabata na principio di gobernacion cu 
abogado Sjiem Fat tocante refineria door 
cu abogado Sjiem Fat tabata abogado di 
gobierno antetior. Esey no ta e caso cu 
abogadonan di Croes Wever Ruiz. 

Den e carta fecha 16 di november ultimo 
Ministerio Publico a declara e acusacion 
akino funda. Cue acusacionnan di Melvin 
Tromp no ta duna ningun sospecho di 
actonan castigable. 


“Tevens maak ik van de gelegenheid 
gebruik om u te melden dat ik op basis 
van de door de heer Tromp aangeleverde 
informatie van oordeel ben, dat er geen 
sprake van een redelijk vermoeden van 
één of meerdere strafbare feiten.” 


“Cu esaki mi ta spera cu oponentenan 
politico madura y stop di trece mentira 
den comunidad, pasobra e berdad toch 
semper ta alcansa mentira” Prome 
Minister a declara riba su pagina di 
Facebook. 


Di e forma aki por mira awe cu un bes 
mas, ta aclarea nomber di Aruba su 
Prome Minister. 

usar zijn oordeel, zelfverrijking, 
bevoordeling, 

avek heb ik, net als u, geinterpretverd als сеп aangifte. 


Op basis van de voorliggende stukken kan niet zondermeer volgen dat de heer Tromp 

Premier Evelyn Wever - Croes: 


Diahuebs 19 di november 2020, Prome Minister Evelyn Wever 
- Croes tabata un invitado di Aruba Hotel and Tourism Authority 
(AHATA) na e asamblea general di AHATA 2020. Na e ocasion 
Prome Minister a duna update riba entre otro e situacion di 
Aruba regardando desaroyo economico. 


Primeramente sra. Wever- Croes a duna palabra di gradicimento 
na AHATA y miembronan, pa nan esfuerso y sacrificionan haci 
durante e periodo di e pandemia COVID-19. 

Ta reconoce cu e pandemia a crea un situacion cu Caribe y 
mundo henter no a premira. 

E realidad aki ta haci cu mester compromiso, accion y 
determinacion pa introduci reforma, 

pa construi un Aruba mas ‘resiliente’. 


Prome Minister a duna un splicacion amplio di e acuerdo cu 
a firma cu Hulanda siman pasa diabierna. Y a elabora riba 
con e ayudo financiero lo tuma luga, e condicionnan y e forma 
cu Aruba lo paga esaki bek. Banda di esaki, Prome Minister 
a amplia tambe riba e plan di recuperacion economico cu a 
desaroya “Repositioning our Sails”. Un plan cu a wordo crea cu 
contribucion di mas di 125 profesional local di diferente sector. 
Sigur algo sumamente necesario pa Aruba considerando 
e gran impacto di COVID-19 riba nos Isla. E plan ta diseña 
pa impulsa crecemento economico sostenibel, basa riba 
transparencia y integridad, manteniendo e ser humano central. 
implementacion di e master plan aki ta locual lo dirigi Aruba па 
e futuro resiliente cu ta desea. Sra. Wever - Croes a accentua 
cu e master plan y e landspakket ta riba mesun liña cu otro y lo 
traha hunto cu Caribisch Orgaan voor Herstel en Ontwikkeling 
(COHO) pa integra e plannan di accion hunto den un plan di 
ehecucion. 


Finalisando Prome Minister a remarca cu Aruba su 


recuperacion economico lo tuma tempo y ta depende entre 
otro grandemente riba con liher e sector turistico recupera. Y lo 
sigui cu esfuersonan na bienestar di e sector aki. Lo sigui traha 
pa Aruba ta un isla resiliente cu un sociedad cu ta respeta nos 
medio ambiente y lo haci esaki na bienestar di tur residente, 
bishitante y pa proximo generacionnan. 

Evelyn Wever-Croes: 
Tres aña di Gabinete Wever-Croes: 


ARUBA TA DI NOS. Y HUNTO NOS LO HIBA 
ARUBA PADILANTI 


Gabinete Wever-Croes 1 a wordo instala dia 17 di November 
2017. E coalicion MEP POR RED a huramenta pa hiba nos 
pais den e rumbo di progreso y prosperidad. Mainta tempran 
dia 20 di November 2017, yen di entusiasmo, Gabinete Wever- 
Croes a drenta Bestuurskantoor, y di biaha a constata cu e 
retonan pa salba nos pais lo ta grandi sin niun momento pensa 
cu retonan mas grandi tawata na caminda. 


Desde principio, Gabinete Wever-Croes a mira e urgencia pa 
cuminsa sania finansas di pais Aruba y cambia e rumbo cu 
Aruba tawata bayendo den dje. Y hunto mester a tuma pasonan 
duro pa pone Aruba bek riba e rumbo di finansas saludabel. Na 
final di 2019, Presupuesto 2020 a worde cera cu un surplus. 
Esaki den menos di dos aña y despues di decisionnan dificil, 
basa riba un vision, sacrificio, y compromiso pa saca Aruba for 
di e problema financiero. Por bisa tambe cu Gabinete Wever- 
Croes a marca e prome Surplus den nos presupuesto despues 
di 12 aña. Esaki solamente por a wordo logra door di dedicacion 
y un maneho structural di un Gobierno serio y responsabel 





Manera Aruba completo sa, e di tres aña di gobernacion no 
tawata ni facil ni normal. Apenas 4 luna despues cu Gabinete 
Wever-Croes a celebra su di dos aña di gobernacion na unda 
a entrega un presupuesto cu un surplus, Covid 19 a bin dal 
duro mundialmente. Gabinete Wever-Croes a wordo enfrenta 
cu e reto di mas grandi cu cualkier Gobierno di Aruba a yega 
di encontra. Un crisis enorme. Apesar cu ya caba e crisis 
financiero y economico laga atras pa un gobierno anterior 
iresponsabel tawata grandi, e crisis cu Covid tawata hopi 
mas grandi y a cuasa hopi mas daño. Sinembargo, Coalicion 
MEP, POR y RED, mescos cu e prome dia, ta determina pa 
reconstrui Aruba. 





Prome Minister Evelyn Wever-Croes: “Aruba a cuminsa un 
etapa nobo. Un etapa pa reconstrui nos pais. Cu e mesun 
perseverancia y determinacion di e prome dia, hunto nos lo 
enfrenta tur reto, sin miedo. Nos ta den e etapa direconstruccion, 
di oportunidad pa tur ciudadano, di union y speransa. Y e ser 
humano ta wordo poni central den tur esaki. Cu determinacion, 
fe, perseverancia, transparencia, trabou di ekipo y dialogo, lo 
construi bek nos pais pa entrega e generacionnan nos dilanti 
un miho Aruba. Nos a demostra caba cu hunto, den tempo di 
crisis, por saca nos pais for di e rumbo negativo cu nos pais 
tawata bayendo. Ban ta uni den e etapa aki y hunto reconstrui 
nos pais. Ami ta cla pa e etapa aki. Aruba ta cla pa e etapa aki. 
Aruba ta di nos tur y ta nos tur mester hiba nos pais padilanti”. 

Continuacion ARUBA TA DI NOS. Y HUNTO NOS LO НІВА ARUBA PADILANTI.... 

MINISTER XIOMARA MADURO 

Oficina Central di Estadistica kier informa e pueblo di Aruba 
cu entrante mañan diabierna 20 di november e cuestionario 
di Censo2020 lo ta disponibel online bek. E procedura pa cu 
esaki lo ta mescos cu a tuma lugar durante 1 pa 24 di october 
2020. 


Mester subi e website di Censo 2020: www.census2020.aw 
y click riba e tab di cuestionario of usa e link direct: www. 
census2020.aw/quest. Pa haya acceso na e cuestionario di 
Censo Online, hogarnan mester usa nan number di percela 
(account number) di WEB NV. E number aki ta para riba e 
recibo di awa cu hogarnan ta haya tur luna y tambe riba e 
cuenta di awa online pa hogarnan cu ta usa WEBCare. 


E number di percela mester wordo yena den e hoki 
corespondiente pa haya acceso na e cuestionario di Censo 
2020. Na momento di yena e number mester pone atencion 


cu mester yena solamenente e numbernan dilanti. E dos 
numbernan na e parti patras, por ehempel 01, 02, 03, etc., no 
mester wordo yena. 


Hogarnan cu NO tin un number di percela propio, mester jama 
CBS pa haya un number individual cual nan por uza pa haya 
acceso na e cuestionario di Censo Online. 


Entrante diabierna 20 di november e help desk di Censo2020 
lo ta activo bek. Por tuma contaco cu e helpdesk na: 524 7444 
di Вог di mainta te Вог di anochi. 


E parti di bishita di cas pa cas tambe ta sigui te cu 30 di 
november 2020. 

Minister Xiomara Maduro a anuncia: 


“FESTIVAL DI DANDE 2020 TA SIGUI 
VIRTUAL” 


Nos Cultura bo tin cu bibe! Awe mainta durante conferencia di 
prensa di Gobierno di Aruba, Minister di Cultura Sra. Xiomara 
Maduro a anuncia cu Festival di Dande 2020 ta sigui virtual. E 
mandatario a trece dilanti cu cerca hopihende ta bibae pregunta 
dicon eventonan cultural di Aruba no ta wordo teni siendo cu 
otro eventonan si ta tuma luga. E motibo di cancelacion ta 
cu e.o. cu na inicio di e pandemia na maart ultimo apenas 
tabata tin informacion riba e virus aki y su efecto pa Aruba, 
igual a conta pa henter mundo. Esey a trece cune cu siguiente 
eventonan a wordo cancela y/o a sigui den un forma diferente. 
Como Gobierno responsabel mester a cancela e “Celebracion 
di Dia di Himno y Bandera 2020”, “Dia di San Juan” a wordo 
celebra den forma diferente caminda e pueblo a celebra na 
cas den sabana manera tabata tradicion y tambe tabata tin un 
“tableau vivant” caminda por a pasa cu auto y convivi esaki. 
E celebracion di Dia di Brazil a sigui na un manera diferente 
tambe cu un parada chikito y ‘tableau vivant’, manteniendo e 
distancia. Siman pasa despues di a contrae poco problema 
riba lama Sinterklaas a yega y nos muchanan por a mira esaki 
virtualmente. 


Gobierno no a organisa y no ta sostene evento cu ta trece 
aglomeracion pa asina evita contagio di Covid19. Nos mester 
contene e casonan di Covid19 abao paso nos economia ta 
depende di turismo. Recientemente e Crisisteam por medio 
di Alto Comisario a anuncia cu te cu Fin di Aña, no lo permiti 
pa organisa ningun evento publico mas. Minister Maduro a 
trece dilanti e decision aki no ta pa limita pueblo pa biba nos 
cultura, pero como gobernante nos ta prome yama pa duna 
ehempel. Dande ta importante y ta un bendicion pa nos tur, 
pa e motibo aki a dicidi cu pa Festival di Dande 2020 lo tuma 
luga na un forma virtual pa por cumpli cu e reglanan di DVG/ 
Crisisteam pa asina evita e aglomeracion di hende. Danki na 
uso di tecnologia nos comunidad lo por celebra nos tradicion, 
e Festival di Dande 2020. 


E lo ta diferente cu locual nos ta custumbra cune pero no 
por otro y pesey ta invita e pueblo pa ban sostene esaki y 
den e forma aki biba nos cultura. Un invitacion na tur famia 
pa disfruta di e festival cu lo wordo pasa na television, radio, 
medionan social y otro plataformanan virtual. Pesey tambe un 
invitacion un biaha mas na tur canal di television, radio- y otro 
plataformanan pa re-transmiti e festival pa asina e yega den 
tur hogar. For di awo caba danki na tur medio pa promove 
nos cultura, como tambe ta desea e organisadornan di tanto 
e festival infantil y hubenil, Comision Promove Nos Cultura y 
pa e festival di adulto Fundacion Cultural di Festival Folklorico 
Aruba hopi exito cu e reto nobo y danki pa nan esfuerso 
pa mantene nos tradicion. Como tambe tur agrupacion y 
cantantenan hopi exito y haci lo maximo pa nos tradicion por 
yega den cada hogar pa medio di e festival virtual aki. Un 
danki tambe na Comision Celebracion Dianan Nacional, nos 

compania local SETAR pa ta co-patrosinador di e Festival di 
Dande Virtual 2020 di infantil, hubenil y adulto. Tabata presente 
Sra. Ray-Anne Hernandez di Comision Promove Nos Cultura, 
Sra. Jessica Croes di Fundacion Cultural di Festival Folklorico 
Aruba, Sra. Aaron Arenas cu ta coordina ambos festival y 
tambe Sra. Kimberly Boekhoudt di parti Setar. For di diahuebs 
merdia e inscripcion a habri riba e paginanan di facebook di e 
Comision Promove Nos Cultura pa festival Infantil y Hubenil y 
Fundacion Cultural di Festival Folklorico Aruba pa e festival di 
adulto. Por bishita e paginanan aki cu tin tur informacion pa e 
participante y gruponan. 


Na final e mandatario a invita e pueblo pa ban disfruta di e 
Festival di Dande 2020 virtual y di e forma aki biba nos cultura 
y tradicion di fin di aña “Dande”. 

“spaar- en voorzieningsfonds” 


“Investeringsaftrek” 


Pa mas informacion bishita www.Impuesto.aw 

Diabierna 20 nov 2020 


10:00am - 12:00pm 


Topico: Implementacion di Codigo di 
Proteccion/ Siman lantamento di mucha 





Coordinador Nacional: Sue-Ann Laclé-Ras 


Lider di Proyecto: 


1. Grace Maduro (Salud) 4. Jullie-Ann Thode - Kraaijkamp (Enseñansa) 

2. Efraim Suurendonk (Social) 5. Jermin Bell - Trahado social Bureau Sostenemi 
3. Dorilis Werleman (Husticia) 6. Janneke Steinmann - Kwaliteitsadviseur Burea 
Sostenemi 





Prensa por lansa pregunta via whatsapp + Prensa di Gobierno 

Prome Minister Evelyn Wever - Croes: 


"APESAR DI COVID, NOS TA PURBA TRECE E 
AMBIENTE DI PASCO 


Nos a drenta e temporada cu semper tawata esun di mas 
bunita y spera pa tanto e pueblo Arubano, esnan cu a bin di afo 
pa biba aki y pa nos bishitantenan. Semper tawata costumber 
pa keiro rond y admira y disfruta e bunita decoracion di Pasco. 


Prome Minister Evelyn Wever-Croes ta haci un invitacion pa 
pueblo di Aruba en general pa sali y mira e bunita decoracion 


den caya principal na San Nicolas. Alabes ta gradici DOW pa 
e bunita trabou. Awor e ekipo ta trahando riba decoracion na 
Playa pa asina pronto por disfruta y sinti e ambiente di Pasco 
y fin di aña. 


#ArubaTaDiNosTur 

Departamento di Salud Publico: 
E MIHOR ORA PA HACI STRETCH STATICO 
TA DESPUES DI BO TRAINING PA LOGRA UN 
BON COOL DOWN 


E beneficionan di stretching statico ta entre otro alivio di Stretching por ta hopi relahante fisicamente y mentalmente 

calamber di musculo, mehora e agilidad di bo musculo y tambe. Stretching ta mas efectivo ora bo ta den un posicion 

jointnan, minimalisa posibilidad di lesion y minimalisa e efecto  relaha y confortabel. Hala rosea profundo y trankilo. Lo bo sinti 

di musculonan stijf. poco tension den e musculonan pero esey ta okay. Un poco 
incomodidad ta okay pero no mag di haci dolor. 


НАС! 


ACTIVIDAD FISICO 


pa combati covid-19 


Boost bo defensa! 


Semper ‘cool down’ 
cu stretch na final 
















UniNos ta Vence! 

Departamento di Salud Publico: 


UPDATE 19 DI NOVEMBER 2020 


Segun resumen di awe 11 persona mas a recupera di covid, a keda registra un total di 8 caso nobo di Covid-19, di 
cual tur ta residente, (“positivity rate” awe ta 7 %). 


Casonan activo pa awe ta na 79, total di testnan haci na airport y hospital hunto ta 256, testnan haci na laboratorio di 
hospital so ta 83, total di casonan di fayecimento relaciona cu Covid-19 ta na 45. 


Averahe di casonan pa dia abase semanal ta 8 caso, averahe di “positivity rate” pa dia abase semanal ta 10% 
Hospital ta informa cu tin un total di 9 persona interna di cual 3 ta den Cuido Intensivo y 6 isola riba piso general. 
Desde awe Aruba a wordo buta riba e lista geel, indicando cu nos ta un destinacion “safe” pa por biaha. Esaki ta un 
logro grandi cu no tawata posibel sin e esfuerso y disiplina di comunidad y e confiansa buta den e team di maneho di 
Crisis. 


Awor cu Aruba su economia tin e posibilidad pa sigui crece, nota e momento pa fiesta y lubida e esfuerso y sacrificio 
cu nos a haci pa por ta caminda nos ta. E virus di Covid-19 ta sigui tey presente riba nos isla y nos mester sigui 
controPe. 


Ban sigui mantene distancia, sigui aplica higiena, sigui uza tapa boca, sigui test pa covid sibo tin sintoma, sigui 
mantene isolacion of cuarentena ora bo wordo indica, sigui cumpli y sigui cuida Aruba ta conta cu bo! 


CORONAVIRUS 


COVID-19 
ARUBA 












TOTAL METER NO RESIDENTE 

CASONAN NOBO| 8 8 0 
ACTIVO 79 67 12 
RECUPERA | 4569 4488 81 
POSITIVO 4693 4600 93 
NEGATIVO | 40796 - - 
GETEST 45489 Е = 
GETEST NA AIRPORT | 22848 - - 
MORTO 0 

Mantene Beach cera Max 4 persona 
distancia 12'or AM - S'or АМ na mesa 

